A 2010-es világbajnoki ciklusban már Élő-pontszáma alapján indulhatott 10. kiemeltként a 2007-es sakkvilágkupán. Az első fordulóban 2−0-ra verte az ausztrál Zhao Zong-yuant, a másodikban 3−1-re győzött a német színekben versenyző Arkadij Naiditsch ellen, a harmadik körben a kubai Leinier Domínguez ellen és a nyolcaddöntőben az angol Michael Adams ellen 1,5−0,5 arányú győzelmet aratott. A negyeddöntőben a bolgár Ivan Cseparinovot verte 1,5−0,5-re és csak az elődöntőben esett ki, ahol a később a világkupát is megnyerő amerikai Gata Kamskytól szenvedett 1,5−0,5 arányú vereséget.